Ministru kabineta noteikumu projekta "Maksātnespējas administrācijas maksas pakalpojumu cenrādis un samaksas kārtība" sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Likuma par budžetu un finanšu vadību 5. panta devītā daļa, Maksātnespējas likuma 16.1 panta piektā daļa un 16.2 panta sestā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2017. gada 6. janvārī stājās spēkā grozījumi Maksātnespējas likumā, ar kuriem pēc būtības tika mainīts maksātnespējas procesa administratora (turpmāk – administrators) profesijas tiesiskais regulējums. Saskaņā ar Maksātnespējas likuma, kas bija spēkā līdz 2017. gada 5. janvārim, 14. panta otro daļu administratoru sertificēšanu līdz šim veica biedrība "Latvijas Sertificēto maksātnespējas procesa administratoru asociācija" (turpmāk – Administratoru asociācija). Administratoru asociācijai saskaņā ar Maksātnespējas likumu bija deleģēti konkrēti valsts pārvaldes uzdevumi administratoru sertificēšanas jomā. Administratoru asociācija deleģēto uzdevumu ietvaros publiskos pakalpojumus sniedza saskaņā ar Ministru kabineta 2013. gada 24. septembra noteikumos Nr. 993 "Biedrības "Latvijas Sertificēto maksātnespējas procesa administratoru asociācija" maksas pakalpojumu cenrādis" (turpmāk – Ministru kabineta noteikumi Nr. 993) noteikto maksas pakalpojumu cenrādi. Ar Maksātnespējas likuma grozījumu spēkā stāšanos Administratoru asociācijai valsts pārvaldes uzdevumi administratoru sertificēšanas jomā vairs nav deleģēti, un, sākot ar 2017. gada 6. janvāri, administratoru eksaminēšana un kvalifikācijas kontrole ir nodota Maksātnespējas administrācijai. Proti, administratoru amatā ieceļ valsts tiešās pārvaldes iestādes – Maksātnespējas administrācijas direktors. Priekšnosacījums iecelšanai amatā ir administratora pretendenta eksāmena nokārtošana. Pēc iecelšanas amatā Maksātnespējas administrācijas direktoram ir pienākums izdot amata apliecību, kura ir derīga divus gadus.Līdz ar to Maksātnespējas administrācija organizē administratora pretendenta eksāmenu un kvalifikācijas eksāmenu un izgatavo un izsniedz administratora amata apliecību.Tā kā līdz Maksātnespējas likuma grozījumu spēkā stāšanās brīdim Maksātnespējas administrācija šādus uzdevumus neveica, nav normatīvā regulējuma, kas noteiktu maksu par attiecīgo uzdevumu ietvaros sniegtajiem publiskajiem pakalpojumiem. Tādēļ, lai nodrošinātu Maksātnespējas administrācijai deleģēto uzdevumu izpildi, nepieciešams noteikt šo uzdevumu ietvaros sniegto maksas pakalpojumu cenrādi šādiem pakalpojumiem ­ administratora pretendenta eksāmens, kvalifikācijas eksāmens, amata apliecības izdošana (dublikāta izdošana). Šobrīd Maksātnespējas administrācijas sniegto maksas pakalpojumu cenrādi nosaka Ministru kabineta 2013. gada 17. septembra noteikumi Nr. 872 "Maksātnespējas administrācijas maksas pakalpojumu cenrādis" (turpmāk – Ministru kabineta noteikumi Nr. 872), un šajos noteikumos noteikts cenrādis diviem Maksātnespējas administrācijas sniegtajiem pakalpojumiem – kvalifikācijas pilnveides pasākuma organizēšanai un juridiskās konsultācijas sniegšanai maksātnespējas procesa jautājumos. Tāpat Ministru kabineta noteikumos Nr. 872 nav noteikta kārtība, kādā persona veic maksājumu par maksas pakalpojumu, un kārtība, kādā persona var atteikties no maksas pakalpojuma un saņemt atpakaļ par pakalpojumu samaksātos naudas līdzekļus. Līdz šim šāda kārtība bija noteikta tikai attiecībā uz Maksātnespējas administrācijas sniegto maksas pakalpojumu – kvalifikācijas pilnveides pasākums Ministru kabineta 2010. gada 9. novembra noteikumu Nr. 1038 "Maksātnespējas procesa administratoru pretendentu apmācības un maksātnespējas procesa administratoru sertificēšanas kārtība" (turpmāk – Ministru kabineta noteikumi Nr. 1038) 71. punktā. Ņemot vērā to, ka Maksātnespējas administrācijas sniegto maksas pakalpojumu cenrādis ir jāpapildina ar trim jauniem maksas pakalpojumiem, kā arī jānosaka kārtība, kādā persona veic maksas pakalpojuma apmaksu, un kārtību, kādā persona var atteikties no maksas pakalpojuma un saņemt atpakaļ samaksātos naudas līdzekļus, būtu jāgroza vairāk nekā puse no spēkā esošā normatīvā akta apjoma, ir nepieciešams pieņemt jaunus Ministru kabineta noteikumus. Ievērojot minēto, ir izstrādāts Ministru kabineta noteikumu projekts "Maksātnespējas administrācijas maksas pakalpojumu cenrādis un samaksas kārtība" (turpmāk – noteikumu projekts), kas nosaka Maksātnespējas administrācijas sniegto maksas pakalpojumu cenrādi un maksājumu kārtību.Noteikumu projekts nosaka, ka samaksa par maksas pakalpojuma saņemšanu jāveic pirms Maksātnespējas administrācijā tiek iesniegts iesniegums par maksas pakalpojuma sniegšanu. Noteikumu projektā paredzēts, ka maksas pakalpojums tiek sniegts tikai tad, kad Maksātnespējas administrācija saņēmusi maksu par pakalpojumu normatīvajos aktos noteiktajā kārtībā un apmērā. Noteikumu projekts noteic, ka personai ir tiesības noteiktos gadījumos saņemt atpakaļ samaksātos naudas līdzekļus un atteikties no šādiem pakalpojumiem:1) kvalifikācijas pilnveides pasākuma;2) administratora pretendenta eksāmena;3) kvalifikācijas eksāmena.Atteikties no administratora pretendenta eksāmena un saņemt atpakaļ par maksas pakalpojumu samaksātos naudas līdzekļus persona būs tiesīga līdz brīdim, kamēr nebūs beidzies pieteikšanās termiņš uz attiecīgo eksāmenu. Atsakoties no maksas pakalpojuma pēc minētā termiņa beigām, samaksātā summa netiek atmaksāta. Atteikties no kvalifikācijas eksāmena un saņemt atpakaļ par maksas pakalpojumu samaksātos naudas līdzekļus persona būs tiesīga 15 dienu laikā no dienas, kad persona iesnieguma iesniegumu par pakalpojuma saņemšanu. Atsakoties no maksas pakalpojuma pēc minētā termiņa beigām, samaksātā summa netiek atmaksāta.Attiekties no kvalifikācijas pilnveides pasākuma apmeklēšanas un saņemt atpakaļ par maksas pakalpojumu samaksātos naudas līdzekļus persona būs tiesīga ne vēlāk kā divas darbdienas pirms kvalifikācijas pilnveides pasākuma norises dienas. Atsakoties no maksas pakalpojuma pēc minētā termiņa beigām, samaksātā summa netiek atmaksāta.Šāda kārtība noteikta, jo minēto pakalpojumu organizēšanai nepieciešams materiāltehniskais nodrošinājums, jāveic nepieciešamie pasākumi eksāmena norises nodrošināšanai, proti, tiek rezervētas telpas, notiek sagatavošanās darbi, nodarbināti lektori jautājumu sagatavošanā u.c. Ņemot vērā to, ka sagatavošanas darbu apjoms, organizējot kvalifikācijas pilnveides pasākumu, ir mazāks, nekā organizējot administratora pretendenta eksāmenu vai kvalifikācijas eksāmenu, attiecīgā pakalpojuma izpildi var uzsākt vēlāk un tāpēc noteikumu projektā ir paredzēts garāks termiņš, kādā ir iespējams atteikties no pakalpojuma, saņemot atpakaļ samaksāto summu.Par maksas pakalpojumu – amata apliecības izdošana (dublikāta izdošana) samaksātie naudas līdzekļi netiek atmaksāti. Noteikumu projektā noteikta šāda kārtība, lai nerastos situācija, ka persona atsakās no konkrētā maksas pakalpojuma, bet Maksātnespējas administrācija amata apliecību ir izgatavojusi, un tās izgatavošanas izmaksas jāsedz no Maksātnespējas administrācijas budžeta līdzekļiem. Vienlaikus netiek atmaksāti samaksātie naudas līdzekļi par noteikumu projektā paredzētajiem maksas pakalpojumiem, ja persona neierodas uz apmaksāto maksas pakalpojumu. Tāpat norādāms, ka Pievienotās vērtības nodokļa likuma 3. panta astotajā daļā noteikts, ka publiskas personas, kā arī privātpersonas, kuras saskaņā ar Valsts pārvaldes iekārtas likumu pilda tām deleģētus vai ar pilnvarojumu nodotus valsts pārvaldes uzdevumus, neuzskata par nodokļa maksātājiem attiecībā uz darbībām vai darījumiem, kuros tās iesaistās valsts pārvaldes funkciju vai uzdevumu pildīšanā. Līdz ar to Maksātnespējas administrācija maksas pakalpojumiem netiek piemērots pievienotās vērtības nodoklis. |
| 3. | Projekta izstrādē iesaistītās institūcijas | Tieslietu ministrija (Maksātnespējas administrācija). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts ir attiecināms uz šādām mērķa grupām:1) administratori ­ Latvijas Republikas Uzņēmumu reģistrā vestajā maksātnespējas reģistrā 2017. gada 13. maijā ir reģistrēti 305 administratori;2) administratoru pretendenti ­ Maksātnespējas likums 13. panta pirmajā daļā nosaka administratoram izvirzāmās prasības, savukārt par administratora pretendentu var būt jebkura persona, kura normatīvajos aktos noteiktajā kārtībā ir izteikusi vēlmi kārtot administratora pretendenta eksāmenu. Ievērojot minēto, nav iespējams noteikt administratora amata pretendentu skaitu;3) Maksātnespējas administrācijas nodarbinātie. |
| 2. | Tiesiskā regulējuma ietekme uz tautsaimniecību un administratīvo slogu | Kā tas norādīts anotācijas I. sadaļā, noteikumu projektā noteikta kārtība, kādā atmaksājami naudas līdzekļi par maksas pakalpojumu, ja iesniedzējs no tā atsakās. Līdz šim šāda kārtība bija noteikta Ministru kabineta noteikumu Nr. 1038 71. punktā tikai attiecībā uz Maksātnespējas administrācijas sniegto maksas pakalpojumu – kvalifikācijas pilnveides pasākums. Līdz ar to noteikumu projektam būs pozitīva ietekme, jo noteikumu projektā noteiktajā kārtībā atsakoties no atsevišķiem maksas pakalpojumiem, personai būs tiesības saņemt atpakaļ samaksātos naudas līdzekļus. Tā kā ar noteikumu projektu tiek paplašināts to Maksātnespējas administrācijas sniegto maksas pakalpojumu loks, no kuriem personai, iesniedzot attiecīgu iesniegumu, ir tiesības atteikties un saņemt atpakaļ par pakalpojumu samaksātos naudas līdzekļus, ar noteikumu projektu tiek palielināts administratīvais slogs Maksātnespējas administrācijai, jo Maksātnespējas administrācijai būs jāizskata iesniegums par naudas līdzekļu atmaksu un naudas līdzekļi jāatmaksā uz personas norādīto norēķinu kontu. |
| 3. | Administratīvo izmaksu monetārs novērtējums | Administratīvās izmaksas gada laikā fiziskās personām nepārsniegs 200 *euro* un juridiskām personām nepārsniegs 2000 *euro*. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017. gads** | Turpmākie trīs gadi (*euro*) |
| **2018** | **2019** | **2020** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu | Izmaiņas, salīdzinot ar kārtējo 2017.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 14 940 | 16 519 | 30 496 | 17 200 | 32 320 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 14 940 | 16 519 | 30 496 | 17 200 | 32 320 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 14 940 | 16 519 | 30 496 | 17 200 | 32 320 |
| 2.1. valsts pamatbudžets  | 14 940 | 16 519 | 30 496 | 17 200 | 32 320 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | XX | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā).Saskaņā ar likumu „Par valsts budžetu 2017. gadam” Maksātnespējas administrācijas budžeta apakšprogrammā 06.03.00 „Maksātnespējas procesu pārvaldība” ieņēmumi no maksas pakalpojumiem un citiem pašu ieņēmumiem 2017. gadā plānoti 14 940 *euro* apmērā. Noteikumu projekts paredz, ka, ieviešot jaunus pakalpojumus un pārskatot spēkā esošā pakalpojuma cenu, Maksātnespējas administrācijas ieņēmumi no sniegtajiem maksas pakalpojumiem palielināsies 2017. gadā par 16 519 *euro,* 2018. gadā par 30 496 *euro*, 2019. gadā 17 200 *euro* un 2020. gadā par 32 320 *euro*.Kopā ar izmaiņām ieņēmumi no Maksātnespējas administrācijas sniegtajiem maksas pakalpojumiem 2017. gadā plānoti 31 459 *euro*, 2018. gadā 45 436 *euro,* 2019. gadā 32 140 *euro* un 2020. gadā par 47 260 *euro.*Maksātnespējas administrācijas maksas pakalpojumu ieņēmumi salīdzinājumā pret 2017. gada ieņēmumiem norādīti noteikumu projekta sākotnējās ietekmes novērtējuma ziņojuma (anotācijas) 2. pielikumā.Izdevumi noteikumu projektā iekļauto maksas pakalpojumu sniegšanai 2017. gadā plānoti 31 459 *euro*, 2018. gadā 45 436 *euro,* 2019. gadā 32 140 *euro* un 2020. gadā par 47 260 *euro.*Detalizēts maksas pakalpojumu izdevumu sadalījums, norādīts noteikumu projekta sākotnējās ietekmes novērtējuma ziņojuma (anotācijas) 1.pielikumāMaksas pakalpojumu izcenojuma aprēķins, norādīts noteikumu projekta sākotnējās ietekmes novērtējuma ziņojuma (anotācijas) 3. pielikumā. |
| 7.Cita informācija | Pēc noteikumu projekta stāšanās spēkā Tieslietu ministrija normatīvajos aktos noteiktajā kārtībā sagatavos un iesniegs Finanšu ministrijā priekšlikumu par apropriācijas palielinājumu Tieslietu ministrijas budžeta apakšprogrammā 06.03.00 „Maksātnespējas procesu pārvaldība” 2017. gadā par 16 519 *euro,* 2018. gadā par 30 496 *euro*, 2019. gadā 17 200 *euro* un 2020. gadā par 32 320 *euro* apmērā ieņēmumiem no maksas pakalpojumiem un citiem pašu ieņēmumiem un attiecīgi izdevumu palielinājumu maksas pakalpojumu nodrošināšanai. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ievērojot Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 3. punktā noteiktās prasības, maksas pakalpojumu cenrādis triju darbdienu laikā pēc noteikumu projekta spēkā stāšanās tiks publicēts valsts un pašvaldību pakalpojumu portāla ([www.latvija.lv](http://www.latvija.lv)) publisko pakalpojumu katalogā, un Maksātnespējas administrācijas tīmekļa vietnē ([www.mna.gov.lv](http://www.mna.gov.lv)) tiks ievietota saite uz attiecīgo maksas pakalpojumu aprakstu katalogā. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Maksātnespējas administrācija.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiek paplašināts Maksātnespējas administrācijas uzdevumu loks, jo saskaņā ar noteikumu projektu, Maksātnespējas administrācijai būs jāizskata personu iesniegumi par maksas pakalpojuma maksas atmaksāšanu, kā arī jāveic minētie maksājumi.Saistībā ar noteikumu projekta izpildi nav nepieciešams veidot jaunas institūcijas, likvidēt vai reorganizēt esošās. Noteikumu projekts tiks izpildīts esošo cilvēkresursu ietvaros. |
| 3. | Cita informācija | Nav. |

Anotācijas IV, V sadaļa – projekts šo jomu neskar.

Tieslietu ministrs Dzintars Rasnačs

Gabuža, 67099124

Agnese.gabuza@mna.gov.lv